วัดบุปผาราม เป็นวัดโบราณ สร้างสมัยกรุงศรีอยุธยา เดิมชื่อ วัดดอกไม้ ได้ปฏิสังขรณ์ ในสมัยพระบาทสมเด็จพระนั่งเกล้าเจ้าอยู่หัว โดยท่านผู้หญิงจันทร์ ภรรยาเอกของสมเด็จ เจ้าพระยาบรมมหาประยูรวงศ์ (ดิศ บุนนาค) เนื่องจากเป็นวัดใกล้บ้าน สมเด็จเจ้าพระยาบรมมหาศรีสุริยวงศ์และเจ้าพระยาทิพากรวงศ์ (ขำ บุนนาค) ได้ปฏิสังขรณ์มาอย่างต่อเนื่อง ต่อมาเจ้าพระยาภานุวงศ์ (ท้วม บุนนาค) ได้ปฏิสังขรณ์ และกราบทูลพระบาทสมเด็จพระจอมเกล้าเจ้าอยู่หัว ครั้งยังทรงผนวช ขอคณะสงฆ์ธรรมยุตไปครองวัด แล้วถวายเป็นพระอารามหลวงพระราชทานนามว่า วัดบุปผาราม สถานะและที่ตั้ง วัดบุปผาราม เป็นพระอารามหลวงชั้นตรี ชนิดวรวิหาร ตั้งอยู่เลขที่ ๒๙๓ แขวงวัดกัลยาณ์ เขตธนบุรี กรุงเทพมหานคร มีที่ดินตั้งวัด เนื้อที่ ๙ ไร่ ที่มา : วัดบุปผาราม. (๒๕๖๔). ใน กรมการศาสนา , พระอารามหลวง เล่ม ๑. (หน้า .๑๕๕-๑๕๖). กรมการศาสนา.
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ลิงค์ข้อมูลในระบบ Matrix